Document ID: 32009R0889

A BIZOTTSÁG 889/2009/EK RENDELETE
(2009. szeptember 25.)
a 73/2009/EK tanácsi rendelet módosításáról, továbbá az 1782/2003/EK tanácsi rendelet értelmében az egységes támogatási rendszer részleges vagy szabad választáson alapuló végrehajtásakor alkalmazandó költségvetési felső határoknak, valamint a 73/2009/EK rendelet értelmében az egységes területalapú támogatási rendszerben alkalmazandó éves pénzügyi kereteknek és az átmeneti gyümölcs- és zöldségtámogatásokra és a különleges támogatásra alkalmazandó költségvetési felső határoknak a 2009. évi rögzítéséről
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a közös agrárpolitika keretébe tartozó közvetlen támogatási rendszerek közös szabályainak megállapításáról és a mezőgazdasági termelők részére meghatározott támogatási rendszerek létrehozásáról, továbbá a 2019/93/EGK, 1452/2001/EK, 1453/2001/EK, 1454/2001/EK, 1868/94/EK, 1251/1999/EK, 1254/1999/EK, 1673/2000/EK, 2358/71/EGK és a 2529/2001/EK rendelet módosításáról szóló, 2003. szeptember 29-i 1782/2003/EK tanácsi rendeletre (1) és különösen annak 64. cikke (2) bekezdésére, valamint 70. cikke (2) bekezdésére,
tekintettel a közös agrárpolitika keretébe tartozó, mezőgazdasági termelők részére meghatározott közvetlen támogatási rendszerek közös szabályainak megállapításáról és a mezőgazdasági termelők részére meghatározott egyes támogatási rendszerek létrehozásáról, az 1290/2005/EK, a 247/2006/EK és a 378/2007/EK rendelet módosításáról, valamint az 1782/2003/EK rendelet hatályon kívül helyezéséről szóló, 2009. január 19-i 73/2009/EK tanácsi rendeletre (2) és különösen annak 8. cikke (2) bekezdésére, 69. cikke (3) bekezdésére, 87. cikke (3) bekezdésére, 123. cikke (1) bekezdésére, valamint 128. cikke (1) bekezdésének második albekezdésére és (2) bekezdésének második albekezdésére,
mivel:
(1)
A 73/2009/EK rendelet IV. melléklete minden tagállam esetében megállapítja azokat a felső határokat, amelyeknél egy adott tagállamban az egy naptári évre nyújtható közvetlen kifizetések teljes összege nem lehet magasabb.
(2)
Spanyolország 2009-ben cukorkvótái csökkentése miatt kérte a 73/2009/EK rendelet IV. címe 1. fejezetének 7. szakasza szerinti, a cukorrépa- és cukornádtermelők számára nyújtott támogatási program alkalmazását. Következésképpen helyénvaló az említett rendelet IV. mellékletében meghatározott felső határokat Spanyolország esetében felülvizsgálni.
(3)
A 73/2009/EK rendelet 146. cikke (1) bekezdése első albekezdésének megfelelően az 1782/2003/EK rendelet 2009. január 1-jétől hatályát vesztette. Egyes rendelkezései azonban még 2009-ben tovább alkalmazandók.
(4)
Indokolt az 1782/2003/EK rendelet 66-69. cikke szerinti támogatások mindegyike tekintetében rögzíteni az azokra a tagállamokra alkalmazandó 2009. évi költségvetési felső határt, amelyek az 1782/2003/EK rendelet III. címe szerinti egységes támogatási rendszert a 2009. évben az említett rendelet III. címe 5. fejezetének 2. szakaszában rögzített feltételekkel hajtják végre.
(5)
Azon tagállamok esetében, amelyek 2009-ben élnek az 1782/2003/EK rendelet 70. cikke és a 73/2009/EK rendelet 87. cikke szerinti lehetőséggel, indokolt rögzíteni az egységes támogatási rendszerből kizárt közvetlen kifizetésekre alkalmazandó költségvetési felső határok 2009. évi összegét.
(6)
Az egyértelműség érdekében helyénvaló közzétenni az egységes támogatási rendszerre vonatkozó - az 1782/2003/EK rendelet 66-70. cikkében és a 73/2009/EK rendelet 87. cikkében említett kifizetésekre megállapított felső határoknak a 73/2009/EK rendelet VIII. melléklete szerinti felső határokból való kivonásával kiszámított - 2009. évi költségvetési felső határokat.
(7)
A 73/2009/EK rendelet 123. cikkének (1) bekezdésével összhangban indokolt megállapítani a 2009. évi pénzügyi kereteket azon tagállamok esetében, amelyek 2009-ben az említett rendelet V. címének 2. fejezete szerinti egységes területalapú támogatási rendszert alkalmazzák.
(8)
Az egyértelműség érdekében indokolt közzétenni a 73/2009/EK rendelet 126. cikke szerinti elkülönített cukortámogatás 2009. évi odaítélésének céljára az egységes területalapú támogatási rendszert alkalmazó tagállamok rendelkezésére bocsátható pénzeszközöknek e tagállamok bejelentései alapján rögzített felső összeghatárát.
(9)
Az egyértelműség érdekében indokolt közzétenni a 73/2009/EK rendelet 127. cikke szerinti elkülönített gyümölcs- és zöldségtámogatás 2009. évi odaítélésének céljára az egységes területalapú támogatási rendszert alkalmazó tagállamok rendelkezésére bocsátható pénzeszközöknek e tagállamok bejelentései alapján rögzített felső összeghatárát.
(10)
Indokolt az egységes területalapú támogatási rendszert alkalmazó tagállamok esetében rögzíteni a 73/2009/EK rendelet 128. cikkének (1) és (2) bekezdése szerinti átmeneti gyümölcs- és zöldségtámogatásokra alkalmazandó költségvetési felső határoknak az említett tagállamok bejelentései alapján megállapított 2009. évi összegét.
(11)
Indokolt a 73/2009/EK rendelet 72. cikkének (4) bekezdése alapján különleges támogatásban részesülő tagállamok esetében rögzíteni az említett rendelet III. címének 5. fejezete szerinti különleges támogatásra alkalmazandó költségvetési felső határoknak az említett tagállamok bejelentései alapján megállapított 2009. évi összegét.
(12)
Ezért a 73/2009/EK rendeletet ennek megfelelően módosítani kell.
(13)
Az e rendeletben előírt intézkedések összhangban vannak a Közvetlen Kifizetések Irányítóbizottságának véleményével,
ELFOGADTA EZT A RENDELETET:
1. cikk
A 73/2009/EK rendelet IV. mellékletében a Spanyolországra vonatkozó 2009. és azt követő évi összegek helyébe a következő összegek lépnek:
„2009
:
5 043,7
2010
:
5 038,4
2011
:
5 021,0
2012
:
5 032,8.”
2. cikk
(1) Az 1782/2003/EK rendelet 66-69. cikkében említett költségvetési felső határok 2009. évi összegét e rendelet I. melléklete rögzíti.
(2) Az 1782/2003/EK rendelet 70. cikkének (2) bekezdésében és a 73/2009/EK rendelet 87. cikkének (3) bekezdésében említett költségvetési felső határok 2009. évi összegét e rendelet II. melléklete rögzíti.
(3) A 73/2009/EK rendelet III. címében említett egységes támogatási rendszerre vonatkozó 2009. évi költségvetési felső határokat e rendelet III. melléklete rögzíti.
(4) A 73/2009/EK rendelet 123. cikkének (1) bekezdésében említett éves pénzügyi keretek 2009. évi összegét e rendelet IV. melléklete állapítja meg.
(5) Az elkülönített cukortámogatás 2009. évi odaítélése céljára a Cseh Köztársaság, Lettország, Litvánia, Magyarország, Lengyelország, Románia és Szlovákia rendelkezésére bocsátható - a 73/2009/EK rendelet 126. cikkének (1) bekezdésében említett - pénzeszközök felső összeghatárát e rendelet V. melléklete rögzíti.
(6) Az elkülönített gyümölcs- és zöldségtámogatás 2009. évi odaítélése céljára a Cseh Köztársaság, Magyarország, Lengyelország és Szlovákia rendelkezésére bocsátható - a 73/2009/EK rendelet 127. cikkének (1) bekezdésében említett - pénzeszközök felső összeghatárát e rendelet VI. melléklete rögzíti.
(7) A 73/2009/EK rendelet 128. cikke (1) és (2) bekezdésének második albekezdésében említett költségvetési felső határok 2009. évi összegét e rendelet VII. melléklete rögzíti.
(8) A 73/2009/EK rendelet 69. cikkének (3) bekezdésében említett költségvetési felső határok 2009. évi összegét e rendelet VIII. melléklete rögzíti.
3. cikk
Ez a rendelet az Európai Unió Hivatalos Lapjában történő kihirdetését követő hetedik napon lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2009. szeptember 25-én.

Labels: 5
6